**AKTIVNOSTI**

**Preberite zgodbo**, potem nadaljujte z razpravo in aktivnostjo.

**1. TRIADA**

* **Razmislite** o kakšni vaši oviri, ki ste jo uspešno premagali. Morda se vam je bilo težko naučiti voziti kolo, plavati, brati, pisati .. ali kaj drugega. **Povejte** ostalim, kako ste se počutili po tem, ko ste se tega naučili.
* Kaj bi se zgodilo, če bi tudi vi obupali? **Naredite** povezavo med slonovo in vašo oviro.
* **Napišite**, kaj bi vi svetovali slonu. Ali naj poskusi in se reši verige, s katero je priklenjen ali naj ostane v cirkusu?
* **Narišite**, kako bi vi zaključili zgodbo. Ali vaš slon vendarle spozna, kako močan je in se osvobodi verige, ali pa ostane priklenjen na količek?

**2. TRIADA in 3. TRIADA**

VPRAŠANJA ZA RAZPRAVO

* Ali ste že kdaj bili v cirkusu? Kako si predstavljate življenje živali v njem? Ali se vam zdi prav, da živali nastopajo v cirkusu?
* Kako bi lahko slonovo zgodbo prenesli v lastno življenje? Zakaj je pomembno, da se ne vdamo, ko naletimo na prvo oviro?
* Menite, da imajo tudi otroci vpliv, da spremenijo svet na bolje? Poznate mogoče katere otroke, katerih dejanja so imela posledice za svet? Kaj so naredili?
* Kako lahko sami prispevate k pozitivnim spremembam v vašem življenju in vaši okolici?
* Razmislite o človekovih pravicah. Katere pravice se vam zdijo pomembne? Kaj bi vi naredili, če bi vam kdo te pravice omejeval?